ম্যাগি স্মিথ

ডেম মার্গারেট নাটালি স্মিথ, সিএইচ, ডিবিই (ইংরেজি: Dame Margaret Natalie Smith, ২৮ ডিসেম্বর ১৯৩৪ − ২৭ সেপ্টেম্বর ২০২৪) একজন ইংরেজ অভিনেত্রী ছিলেন। সাত দশকের অধিক সময়ের কর্মজীবনে তিনি মঞ্চ, চলচ্চিত্র ও টেলিভিশনে অভিনয় করেছেন। হাস্যরসাত্মক চরিত্রে বুদ্ধিমত্তার জন্য সুপরিচিত স্মিথ ব্রিটেনের সবচেয়ে স্বীকৃত এবং প্রসিদ্ধ অভিনেত্রী।তিনি দুটিএকাডেমি পুরস্কার, চারটিএমি পুরস্কার, তিনটিগোল্ডেন গ্লোব পুরস্কার, একটিটনি পুরস্কার, পাঁচটিবাফটা পুরস্কারঅর্জন করেন এবং ছয়টিলরন্স অলিভিয়ে পুরস্কারেরমনোনয়ন লাভ করেন। স্মিথঅভিনয়ের ত্রি-মুকুট(একাডেমি, এমি ও টনি পুরস্কার) প্রাপ্ত অল্প কয়েকজন অভিনয়শিল্পীদের একজন।ব্রিটিশ সংস্কৃতির অন্যান্য ব্যক্তিত্ব স্মিথকে প্রদর্শন কলায় তার অবদানের জন্যরাণী দ্বিতীয় এলিজাবেথ১৯৯০ সালে ডেমহুড প্রদান করেন,এবং নাটকে তার কাজের স্বীকৃতিস্বরূপ তিনি রাণীর কাছ থেকে ২০১৪ সালে কম্প্যানিয়ন অব অনার লাভ করেন।
স্মিথ ১৯৫২ সালে অক্সফোর্ড প্লেহাউজের শিক্ষার্থী থাকাকালীন মঞ্চে অভিনয় শুরু করেন এবং ১৯৫৬ সালে ব্রডওয়েরনিউ ফেসেসনাটকে অভিনয়ের মধ্য দিয়ে পেশাদার কর্মজীবন শুরু করেন। লন্ডন মঞ্চে তারদ্য প্রাইভেট ইয়ারওদ্য পাবলিক আই(১৯৬২),হেডা গ্যাবলার(১৯৭০),ভার্জিনিয়া(১৯৮১),দ্য ওয়ে অব দ্য ওয়ার্ল্ড(১৯৮৪) এবংট্রি টল ওমেন(১৯৯৪) নাটকে অভিনয়ের জন্য রেকর্ড সংখ্যক পাঁচবার শ্রেষ্ঠ অভিনেত্রী বিভাগে ইভেনিং স্ট্যান্ডার্ড পুরস্কার লাভ করেন। তিনিনোয়েল কাওয়ার্ডেরপ্রাইভেট লাইভ্‌স(১৯৭৫) ও টম স্টপার্ডেরনাইট অ্যান্ড ডে(১৯৭৯) নাটকের জন্যটনি পুরস্কারেরমনোনয়ন লাভ করেন এবং ১৯৯০ সালে পিটার শেফারেরলেটিস অ্যান্ড লাভেজনাটকের জন্য এই পুরস্কার লাভ করেন। তার অন্যান্য উল্লেখযোগ্য মঞ্চ ভূমিকা হল স্ট্রাটফোর্ড শেকসপিয়ার উৎসবেরঅ্যান্থনি অ্যান্ড ক্লিওপ্লেট্রা(১৯৭৬), ওম্যাকবেথ(১৯৭৮), এবং ওয়েস্ট এন্ড থিয়েটারেরআ ডেলিকেট ব্যালেন্স(১৯৯৭) ওদ্য ব্রেথ অব লাইফ(২০০২)।
পর্দায় তিনি অপরাধধর্মী চলচ্চিত্রনোহোয়্যার টু গো(১৯৫৮) এ অভিনয় করে প্রথম সকলের দৃষ্টি কাড়েন। এই ছবিতে অভিনয়ের জন্য তিনি তার প্রথমবাফটা পুরস্কারেরমনোনয়ন লাভ করেন। তিনি রেকর্ড সংখ্যক চারবারশ্রেষ্ঠ প্রধান অভিনেত্রীবিভাগে বাফটা পুরস্কার লাভ করেন, যার মধ্যে রয়েছেদ্য প্রাইম অব মিস জিন ব্রডি(১৯৬৯),আ প্রাইভেট ফাংকশন(১৯৮৪),আ রুম উইথ আ ভিউ(১৯৮৬) ওদ্য লোনলি প্যাসন অব জুডিথ হির্ন(১৯৮৮) ছবিতে অভিনয়ের জন্য এবংটি উইথ মুসোলিনি(১৯৯৯) ছবিতে অভিনয়ের জন্য একবারশ্রেষ্ঠ পার্শ্ব অভিনেত্রীবিভাগে বাফটা পুরস্কার লাভ করেন।তিনি ছয়বারএকাডেমি পুরস্কারেরমনোনয়ন লাভ করেন, যার মধ্যেদ্য প্রাইম অব মিস জিন ব্রডি(১৯৬৯) ছবিতে অভিনয়ের জন্যশ্রেষ্ঠ অভিনেত্রী বিভাগে একাডেমি পুরস্কারএবংক্যালিফোর্নিয়া সুইট(১৯৭৮) ছবিতে অভিনয়ের জন্যশ্রেষ্ঠ পার্শ্ব অভিনেত্রী বিভাগে একাডেমি পুরস্কারলাভ করেন। তিনি ছয়জন অভিনেত্রীর জন্য একজন, যিনি এই দুই বিভাগেই পুরস্কার লাভ করেছেন। তার অস্কার মনোনয়নপ্রাপ্ত অন্যান্য চলচ্চিত্রগুলো হলওথেলো(১৯৬৫),ট্রাভেলস উইথ মাই আন্ট(১৯৭২),আ রুম উইথ আ ভিউ(১৯৮৬) এবংগসফোর্ড পার্ক(২০০১)।
স্মিথ ব্রিটিশ পিরিয়ড নাট্যধর্মীডাউনটাউন অ্যাবি(২০১০-২০১৫) টিভি ধারাবাহিকে ভায়োলেট ক্রলি চরিত্রে অভিনয় করে আন্তর্জাতিক খ্যাতি অর্জন করেন। তিনি এই চরিত্রে অভিনয় করে তিনটিপ্রাইমটাইম এমি পুরস্কারঅর্জন করেন। এর পূর্বে তিনিএইচবিওরটিভি চলচ্চিত্রমাই হাউজ ইন উমব্রিয়া(২০০৩)-এ অভিনয় করে আরেকটি এমি পুরকার অর্জন করেছিলেন। কর্মজীবনের স্বীকৃতি হিসেবে তিনি ১৯৯৩ সালেব্রিটিশ ফিল্ম ইনস্টিটিউট ফেলোশিপ, ১৯৯৬ সালেবাফটা ফেলোশিপও ২০১০ সালেসোসাইটি অব লন্ডন থিয়েটার বিশেষ পুরস্কার-সহ অসংখ্য সম্মানসূচক পুরস্কার অর্জন করেন।
মার্গারিটা নাটালি স্মিথ ১৯৩৪ সালের ২৮শে ডিসেম্বরএসেক্সের ইলফোর্ডেজন্মগ্রহণ করেন।তার পিতা নাথানিয়েল স্মিথ (১৯০২-১৯৯১) ছিলেন একজন জনস্বাস্থ্য চিকিৎসক। তিনি অক্সফোর্ড বিশ্ববিদ্যালয়ে কাজ করতেন। স্মিথের মাতা মার্গারেট হাটন (জন্মনাম লিটল, ১৮৯৬-১৯৭৭) ছিলেন একজন স্কটিশ সচিব।স্মিথের পিতামাতা গ্লাসগো থেকে নিউক্যাসল হয়ে লন্ডন আসার পথে ট্রেনে তাদের প্রেমের পরিচয় ও প্রণয়ের গল্প শুনাতেন। চার বছর বয়সে তিনি তার পরিবারের সাথে অক্সফোর্ডে চলে যান। তার দুই ছোট যমজ ভাই রয়েছে। তারা হলেন অ্যালিস্টার (১৯৮১ সালে মারা যান) ও ইয়ান। ইয়ান স্থাপত্য স্কুলে পড়াশুনা করেন। স্মিথ ১৬ বছর বয়স পর্যন্ত অক্সফোর্ড হাই স্কুলে পড়াশুনা করেন এবং পরে অক্সফোর্ড প্লেহাউজে অভিনয় বিষয়ে পড়াশুনা করেন।
স্মিথ ১৯৫২ সালে ১৭ বছর বয়সে অক্সফোর্ড ইউনিভার্সিটি ড্রামাটিক সোসাইটির শিক্ষার্থী থাকাকালীন অক্সফোর্ড প্লেহাউজেরটুয়েলফথ নাইটনাটকে ভায়োলা চরিত্রে অভিনয়ের মধ্য দিয়ে প্রথম মঞ্চে কাজ করেন। এরপর তিনি অক্সফোর্ড প্লেহাউজেরসিন্ডরেলা(১৯৫২),রুকারি নুক(১৯৫৩),কেকস অ্যান এল(১৯৫৩) ওদ্য গভর্নমেন্ট ইনস্পেক্টর(১৯৫৪) নাটকে অভিনয় করেন। একই বছর তাকে নেড শেরিনের প্রযোজিত টিভি অনুষ্ঠানঅক্সফোর্ড একসেন্ট(১৯৫৪)-এ দেখা যায়।১৯৫৬ সালের জুন থেকে ডিসেম্বর মাসে ইথেল ব্যারিমোর থিয়েটারেনিউ ফেসেস অব '৫৬-এর কয়েকটি চরিত্রে অভিনয়ের মধ্য দিয়ে তার ব্রডওয়ে মঞ্চে অভিষেক ঘটে।১৯৫৭ সালে তিনি ব্যাম্বার গ্যাসোইনের সঙ্গীতধর্মী হাস্যরসাত্মকশেয়ার মাই লেটুস-একেনেথ উইলিয়ামসেরবিপরীতে শ্রেষ্ঠাংশে অভিনয় করেন।
১৯৬২ সালে স্মিথ লন্ডন মঞ্চে কেনেথ উইলিয়ামসের বিপরীতে পিটার শেফারেরদ্য প্রাইভেট ইয়ারওদ্য পাবলিক আইনাটকে অভিনয় করে তার প্রহতম ইভনিং স্ট্যান্ডার্ড পুরস্কার অর্জন করেন। দ্য ওল্ড ভিসে তার অভিনীতদ্য ডাবল-ডিলারদেখার পরলরন্স অলিভিয়েতাকে ১৯৬২ সালে দ্য ওল্ড ভিসে নবগঠিত ন্যাশনাল থিয়েটার কোম্পানিতে যোগদানের আমন্ত্রণ জানান। ১৯৬০-এর দশকেডেরেক জ্যাকবিও মাইকেল গ্যাম্বনের সাথে তিনি রয়্যাল ন্যাশনাল থিয়েটারের নিয়মিত সদস্য হয়ে ওঠেন।
স্মিথ ১৯৫৬ সালে ব্রিটিশ নাট্যধর্মীচাইল্ড ইন দ্য হাউজচলচ্চিত্রে একটি পার্টির অতিথি চরিত্রে প্রথম চলচ্চিত্রে অভিনয় করেন, কিন্তু পর্দায় তার নামের স্বীকৃতি ছিল না।তার স্বীকৃত প্রথম চলচ্চিত্র হল ১৯৫৮ সালের অপরাধধর্মী চলচ্চিত্রনোহোয়্যার টু গো। এই চলচ্চিত্রে ব্রিজেট হাওয়ার্ড চরিত্রে অভিনয় করে তার প্রথমবাফটা পুরস্কারেরমনোনয়ন লাভ করেন।১৯৬০-এর দশকের শুরুতে তিনিগো টু ব্লেজস(১৯৬২),রিচার্ড বার্টন,এলিজাবেথ টেইলরওঅরসন ওয়েলসেরসাথে ব্রিটিশ নাট্যধর্মী চলচ্চিত্রদ্য ভি.আই.পি.স(১৯৬৩)-এ মিস ডি মিড নামক পার্শ্ব চরিত্রে,অ্যান ব্যানক্রফ্‌টেরসাথে জ্যাক ক্লেটনেরদ্য পামকিন ইটার(১৯৬৪) ও  জ্যাক কার্ডিফেরইয়াং ক্যাসিডিচলচ্চিত্রে অভিনয় করেন।তিনি লরন্স অলিভিয়ে, ডেরেক জ্যাকবি ও মাইকেল গ্যাম্বনের সাথেওথেলো(১৯৬৫) চলচ্চিত্রেডেসডিমোনাচরিত্রে অভিনয়ের জন্যশ্রেষ্ঠ পার্শ্ব অভিনেত্রীবিভাগে তার প্রথমএকাডেমি পুরস্কারেরমনোনয়ন লাভ করেন।
স্মিথদ্য প্রাইম অব মিস জিন ব্রডি(১৯৬৯) চলচ্চিত্রে নাম ভূমিকায় অভিনয়ের জন্যশ্রেষ্ঠ অভিনেত্রী বিভাগে একাডেমি পুরস্কারঅর্জন করেন।ভানেসা রেডগ্রেভলন্ডনেমঞ্চে প্রথম এই চরিত্রে অভিনয় করেনএবংজোই ক্যাডওয়েলনিউ ইয়র্ক সিটিতেএই চরিত্রে অভিনয়ের জন্য মঞ্চনাটকে শ্রেষ্ঠ অভিনেত্রী বিভাগেটনি পুরস্কারঅর্জন করেন। স্মিথ এই চলচ্চিত্রে তার অভিনয়ের জন্য প্রশংসিত হন।শিকাগো রিডার-এর ডেভ কার বলেন স্মিথ এমন কৌশলগত অত্যাশ্চার্য, আবেগপ্রবণ অভিনয় করেছেন যে বিষয়ে তিনি অত্যন্ত পারদর্শী।গ্রেগ ফেরারা লিখেন, এটি "এই দশকের অন্যতম সেরা ব্রিটিশ চলচ্চিত্র। এটি আজও ততটাই মুগ্ধকর, যতটা এটি মুক্তির সময় ছিল এবং ম্যাগি স্মিথ ও পামেলা ফ্রাঙ্কলিন অভিনীত দুটি প্রধান চরিত্রই আলোড়ন সৃষ্টিকারী ও মন্ত্রমুগ্ধকর।"স্মিথ এই চলচ্চিত্রের জন্যশ্রেষ্ঠ প্রধান চরিত্রে অভিনেত্রী বিভাগে বাফটা পুরস্কারওঅর্জন করেন।
১৯৭০ সালে স্মিথইংমার বারিমানেরনির্দেশনায়হেনরিক ইবসেনেরহেডা গ্যাবলারনাটকে নাম ভূমিকায় অভিনয় করে শ্রেষ্ঠ অভিনেত্রী বিভাগে তার দ্বিতীয় ইভনিং স্ট্যান্ডার্ড থিয়েটার পুরস্কার অর্জন করেন। ১৯৭৫ সালে তিনি ৪৬ স্ট্রিট থিয়েটারে ব্রডওয়ে মঞ্চেনোয়েল কাওয়ার্ডেরপ্রাইভেট লাইভ্‌সনাটকে অ্যামান্ডা প্রাইন চরিত্রে অভিনয় করেন।জন গিলগুডনির্দেশিত নাটকটি ইতিবাচক পর্যালোচনা লাভ করে।দ্য নিউ ইয়র্ক টাইমস-এর মঞ্চ সমালোচক স্মিথের দৈহিক হাস্যরসাত্মক অভিনয়ের দক্ষতার প্রশংসা করে লিখেন, "মিস স্মিথের দেহ ঘোরে, কাৎ হয়, অন্য একটি পা নামার আগে একই সময়ে প্রাঙ্গনে পরে না, ও পক্ষাঘাতে শেষ হয় যা পূর্বাবস্থায় ফেরাতে সম্মোহনের প্রয়োজন হবে। নোয়েল কাওয়ার্ডের রচিত গল্প মজাদার ও মিস স্মিথ সামান্য অতিরিক্ত সংকেত পাঠান যা মন্ত্রমুগ্ধকর হওয়ার কারণে এই প্রভাব অত্যন্ত হাস্যকর।"স্মিথ এই কাজের জন্য তার প্রথমটনি পুরস্কারেরমনোনয়ন লাভ করেন।
১৯৭২ সালে স্মিথজর্জ কিউকরেরট্রাভেলস উইথ মাই আন্টচলচ্চিত্রে অগাস্টা বার্টম্যান চরিত্রে অভিনয় করেন। এই কাজের জন্য তিনি শ্রেষ্ঠ অভিনেত্রী বিভাগে তার তৃতীয় একাডেমি পুরস্কারের মনোনয়ন লাভ করেন।১৯৭৮ সালে স্মিথমাইকেল কেইনেরবিপরীতে নিল সিমনেরক্যালিফোর্নিয়া সুইটচলচ্চিত্রে একজন অস্কার মনোনীত অভিনেত্রী চরিত্রে অভিনয় করেন। এই ছবিতে অভিনয়ের জন্য তিনিশ্রেষ্ঠ পার্শ্ব অভিনেত্রী বিভাগে একাডেমি পুরস্কারলাভ করেন।এখন পর্যন্ত তিনিই কাল্পনিক অস্কার মনোনীত চরিত্রে অভিনয় করে অস্কার জয়ী একমাত্র ব্যক্তি।এই চলচ্চিত্রের জন্য তিনিসঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেত্রীবিভাগে তার প্রথমগোল্ডেন গ্লোব পুরস্কারওঅর্জন করেন।
১৯৭৬ থেকে ১৯৮০ পর্যন্ত স্মিথঅন্টারিওরস্ট্র্যাটফোর্ডেস্ট্র্যাটফোর্ড শেকসপিয়ার উৎসবে অসংখ্য মঞ্চনাটকে অভিনয় করেন, তন্মধ্যেঅ্যান্টনি অ্যান্ড ক্লিওপেট্রা(১৯৭৬)-এ ক্লিওপেট্রা,থার্ড রিচার্ড(১৯৭৭)-এ রানী এলিজাবেথ ওম্যাকবেথ(১৯৭৮) নাটকেলেডি ম্যাকবেথচরিত্রে অভিনয় করে সমাদৃত হন। ১৯৭৯ সালে তিনি টম স্টপার্ডের মৌলিক নাটকনাইট অ্যান্ড ডে-এ রুথ কারসন চরিত্রে অভিনয় করেন। নাটকটি মিশ্র প্রতিক্রিয়া লাভ করে,দ্য নিউ ইয়র্ক টাইমস-এর ওয়াল্টার কার স্মিথের অভিনয়ের প্রশংসা করলেও তার চরিত্রের লেখনীর সমালোচনা করে লিখেন, এটি "নাটকীয়ভাবে আমরা যেখানে শুরু করেছিলেন সেখানেই রেখে গেছে। এই অভিনেত্রী বিস্ময় সৃষ্টি করতে পারেন এবং করেন। কিন্তু তিনি একাকী রাতকে দিন করতে পারবেন না।"এই কাজের জন্য তিনি মঞ্চনাটকে শ্রেষ্ঠ অভিনেত্রী বিভাগে তার দ্বিতীয় টনি পুরস্কারের মনোনয়ন লাভ করেন।
স্মিথ ১৯৬৭ সালের ২৯শে জুন অভিনেতারবার্ট স্টিফেন্সকেবিয়ে করেন এবং ১৯৭৫ সালের ৬ই এপ্রিল স্টিফেন্সের সাথে তাদের বিবাহবিচ্ছেদ ঘটে।এই দম্পতির দুই পুত্র - অভিনেতাক্রিস লার্কিন(জ. ১৯৬৭) ওটোবি স্টিফেন্স(জ. ১৯৬৯)।তিনি এরপর ১৯৭৫ সালের ২৩শে জুন গিল্ডফোর্ড রেজিস্টার অফিসে নাট্যকারঅ্যালান বেভারলি ক্রসকেবিয়ে করেন।১৯৯৮ সালের ২০শে মার্চ ক্রস মৃত্যুবরণ করেন। দুই পুত্রের ঔরসে তার পাঁচ নাতি-নাতনী রয়েছে।
১৯৮৮ সালের জানুয়ারি মাসে তিনি গ্রেভস রোগের চিকিৎসা নেন, যার জন্য তাকে রেডিওথেরাপি ও অপটিক্যাল সার্জারি করাতে হয়।
২০০৭ সালেদ্য সানডে টেলিগ্রাফপ্রকাশ করে স্মিথস্তন ক্যান্সারেরচিকিৎসা নিয়েছেন। ২০০৯ সালে তিনি ক্যান্সার থেকে পরিপূর্ণ সুস্থ্য হন।
স্মিথ ২০২৪ সালের ২৭শে সেপ্টেম্বর ৮৯ বছর বয়সেলন্ডনেরচেলসি অ্যান্ড ওয়েস্টমিনস্টার হাসপাতালে মৃত্যুবরণ করেন।রাজা তৃতীয় চার্লসএক বিবৃতিতে লিখেন, "একটি জাতীয় সম্পদের পর্দায় নেমে এসেছে, আমরা বিশ্বের সকলে প্রশংসা ও আবেগ নিয়ে পর্দা ও মঞ্চে তার অসংখ্য অসাধারণ অভিনয়, তার উষ্ণতা ও বুদ্ধিমত্তার জন্য তাকে স্মরণ করতে যোগ দিয়েছি।"রাজনীতিবিদগণ তার প্রশংসা করেছেন, তন্মধ্যেঋষি সুনাকওযুক্তরাজ্যের প্রধানমন্ত্রীকিয়ার স্টারমারতাকে "জাতীয় সম্পদ" বলে অভিহিত করেন।
বিনোদন শিল্পের অনেকেই তার মৃত্যুতে শ্রদ্ধা জানান, তন্মধ্যে তারসিস্টার অ্যাক্টচলচ্চিত্রের সহ-শিল্পীউপি গোল্ডবার্গতাকে "একজন অসাধারণ নারী ও মেধাবী অভিনেত্রী" বলে অভিহিত করে বলেন, "আমি এখনও বিশ্বাস করতে পারি না যে আমি "এমন একজন"-এর সাথে কাজ করার মত ভাগ্যবান ছিলাম।"তারহ্যারি পটারচলচ্চিত্রের সহ-শিল্পীড্যানিয়েল র‍্যাডক্লিফএক বিবৃতিতে বলেন, "তার সাথে কাজ করতে পারায় আমি নিজেকে সবসময় খুবই ভাগ্যবান মনে করব...কিংবদন্তি শব্দটি বহুল ব্যবহৃত, কিন্তু আমাদের শিল্পে যদি কারও উপর এটি ব্যবহার করতে হয় তবে সেটি তার উপর ব্যবহার করতে হবে।"হ্যারি পটারচলচ্চিত্রের তার আরেক সহ-শিল্পীএমা ওয়াটসনএক বিবৃতিতে বলেন, "তিনি বাস্তব, সৎ, কৌতুকপূর্ণ ও আত্মসম্মান-সম্পন্ন ছিলেন।... ম্যাগি, আপনার উদারতার জন্য ধন্যবাদ। আমি আপনাকে মিস করব।"স্মিথের প্রতি শ্রদ্ধা জানানো অন্যান্য ব্যক্তিদের মধ্যে রয়েছেনহ্যারি পটার-এর লেখিকাজে. কে. রাউলিং, বনি রাইট, জুলিয়ান ফেলোস, হিউ বোনভিল, মাইকেল ডকারি,ভায়োলা ডেভিস,ক্রিস্টিন স্কট টমাস, হ্যারিয়েট ওয়াল্টার,মিয়া ফ্যারোও রব লো।